Greek: Το Διοικητικό Συμβούλιο αξιολογεί τις επιμέρους πράξεις του ΕΤΕ και παρακολουθεί τις πράξεις κεφαλαίων επιχειρηματικών συμμετοχών και εγγυήσεων. Εξασφαλίζει επίσης ότι η διαχείριση του Ταμείου πραγματοποιείται σύμφωνα με το Καταστατικό του και με τις ειδικές κατευθυντήριες γραμμές του Συμβουλίου. Η Επιτροπή έχει ορίσει δύο Διευθυντές και δύο αναπληρωτές στο Διοικητικό Συμβούλιο. Κατά την άσκηση των καθηκόντων τους ως διευθυντές ή αναπληρωτές, τα τακτικά και τα αναπληρωματικά μέλη του Διοικητικού Συμβουλίου λογοδοτούν μόνο στη Γενική Συνέλευση του ΕΤΕ. Κατά την άσκηση των καθηκόντων τους ως μέλη του Διοικητικού Συμβουλίου ή ως αναπληρωματικά μέλη, πρέπει να ενεργούν με ανεξαρτησία και να εξυπηρετούν με τον καλύτερο δυνατό τρόπο τα συμφέροντα του ΕΤΕ. Οφείλουν να διασφαλίζουν ότι ο τρόπος λειτουργίας τους παραμένει εντός του πλαισίου των εξουσιών που τους έχουν ανατεθεί βάσει του καταστατικού και συμμορφώνονται με τις διατάξεις του καταστατικού και του κανονισμού εσωτερικής λειτουργίας του ΕΤΕ. Όλα τα θέματα που αφορούν τη σύγκρουση συμφερόντων ή τα εμπιστευτικά θέματα εξετάζονται βάσει του κώδικα δεοντολογίας που υπογράφουν όλα τα τακτικά και αναπληρωματικά μέλη του Συμβουλίου.Το ΕΤΕ βαθμολογείται από τους τρεις σημαντικότερους οργανισμούς αξιολόγησης: Fitch, Moody's και Standard %amp% Poors.Τέλος, Τριμερής Συμφωνία μεταξύ του ΕΤΕ, του Ελεγκτικού Συνεδρίου και της Επιτροπής καλύπτει τα ζητήματα που αφορούν την παροχή στο Ελεγκτικό Συνέδριο των εγγράφων και πληροφοριών αναφορικά με την κοινοτική συμμετοχή στο κεφάλαιο του ΕΤΕ.6.2. Αξιολόγηση6.2.1. Εκ των προτέρων αξιολόγησηΗ εκ των προτέρων αξιολόγηση πραγματοποιήθηκε από τις υπηρεσίες της Επιτροπής (ΓΔ ECFIN) το Μάρτιο του 2006.6.2.2. Μέτρα που ελήφθησαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Δεν έχει διενεργηθεί εκ των υστέρων αξιολόγηση. Η εκ των προτέρων αξιολόγηση περιέχει συμπεράσματα άλλων σχετικών αξιολογήσεων που έχει διενεργήσει η Επιτροπή.6.2.3. Όροι και συχνότητα των μελλοντικών αξιολογήσεωνΗ πρόταση για τη νέα απόφαση του Συμβουλίου ορίζει ότι η Επιτροπή οφείλει να πραγματοποιήσει αξιολόγηση μέχρι τις 31 Ιουλίου 2012. Η έκθεση αυτή θα αξιολογεί τη δραστηριότητα του ΕΤΕ στον τομέα των ΜΜΕ και την κατάσταση των ιδίων κεφαλαίων του.7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΟι διαδικασίες του ΕΤΕ για την καταπολέμηση της απάτης τέθηκαν σε εφαρμογή στις 22 Ιανουαρίου 2002 για να εξασφαλιστεί η ετοιμότητα των κατάλληλων μέτρων σε περίπτωση διαπίστωσης της ύπαρξης απάτης ή δόλιας συμπεριφοράς στο ΕΤΕ.Επιπλέον, το Διοικητικό Συμβούλιο του ΕΤΕ εξέδωσε, τον Ιούνιο του 2004, έγγραφο με τίτλο «OLAF: Απόφαση για τα μέτρα καταπολέμησης της απάτης», το οποίο ορίζει τους όρους και τις προϋποθέσεις για τις έρευνες σε σχέση με την πρόληψη της απάτης, της δωροδοκίας και κάθε παράνομης δραστηριότητας σε βάρος των οικονομικών συμφερόντων της Κοινότητας.8. ΛΕΠΤΟΜΕΡΗΣ ΠΙΝΑΚΑΣ ΤΩΝ ΠΟΡΩΝ8.1. Στόχοι της πρότασης από πλευράς δημοσιονομικού κόστους (ενδεικτικά ποσά)Πιστώσεις ανάληψης υποχρεώσεων σε εκατ. ευρώ2007 | 2008 | 2009 | 2010 | 2011 | 2012 |Μόνιμοι ή έκτακτοι υπάλληλοι [12] (XX 01 01) | A*/AD | 0,6 | 0,6 | 0,6 | 0.6 |B*, C*/AST | - | - | - | - | - | - |ΣΥΝΟΛΟ | 0.6 | 0,6 | 0,6 | 0,6 |8.2.2. Περιγραφή καθηκόντων που απορρέουν από τη δράσηΕκτός από τη διοικητική εργασία που αφορά τις χρηματοπιστωτικές συναλλαγές, η αύξηση του κεφαλαίου δεν θα δημιουργήσει σημαντικά πρόσθετα καθήκοντα.Εντούτοις, για τη διαχείριση των τρεχουσών σχέσεων με το ΕΤΕ, ο αρμόδιος μόνιμος υπάλληλος είναι υπεύθυνος για την προετοιμασία όλων των διοικητικών διαδικασιών, όπως οι αποφάσεις της Επιτροπής για τον ορισμό των υποψηφίων της Επιτροπής για τα Διοικητικά Συμβούλια του ΕΤΕ, η συνεργασία με το ΕΤΕ και η παρακολούθηση των διαπραγματεύσεων για κάθε είδους επιχειρήσεις, όπως το δικαίωμα πώλησης∙ τέλος, ο συντονισμός με το Ελεγκτικό Συνέδριο βάσει της Τριμερούς Συμφωνίας.Επιπλέον, ο εν λόγω υπάλληλος βοηθάει μέλη που ορίζονται από την Επιτροπή να προετοιμαστούν για τις συνεδριάσεις του Διοικητικού Συμβουλίου. Ως προς αυτό, ο υπάλληλος εξετάζει τις επιπτώσεις των προτάσεων του ΕΤΕ στα συμφέροντα της Κοινότητας εντός του πλαισίου των πολιτικών του ΕΤΕ και σε συντονισμό με τις αρμόδιες υπηρεσίες της Επιτροπής. Το καθήκον αυτό καλύπτει και την αξιολόγηση των πράξεων του ΕΤΕ οι οποίες αφορούν επενδύσεις ή κοινές επενδύσεις από τους ίδιους πόρους του ΕΤΕ. Ο υπάλληλος συνεπικουρεί επίσης τον Επίτροπο ή τον αντιπρόσωπό του στην προετοιμασία των Γενικών Συνελεύσεων του ΕΤΕ.Τέλος, ο υπάλληλος μεριμνά να ενημερώνεται δεόντως το Συμβούλιο σχετικά με τη δράση του ΕΤΕ, σύμφωνα με την απόφαση 1994/375/ΕΚ του Συμβουλίου.8.2.3. Πηγές ανθρώπινων πόρων (κανονισμός υπηρεσιακής κατάστασης)Εάν αναφέρονται περισσότερες από μία πηγές ανθρώπινων πόρων, διευκρινίστε τον αριθμό θέσεων που προέρχονται από καθεμία από τις πηγές αυτέςX Θέσεις που έχουν διατεθεί8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)Μηδέν.8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςεκατ. ευρώΚατηγορία ανθρώπινων πόρων | 2007 | 2008 | 2009 | 2010 | 2011 | 2012 και επόμενα |Μόνιμοι και έκτακτοι υπάλληλοι (XX 01 01) | 0,065 | 0,065 | 0,065 | 0,065 |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,065 | 0,065 | 0,065 | 0,065 |Υπολογισμός – Μόνιμοι και έκτακτοι υπάλληλοιEUR 108 000 * 0.6 = EUR 64 800.8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ |2007 | 2008 | 2009 | 2010 | 2011 | 2012 και επόμενα | ΣΥΝΟ-ΛΟ |XX 01 02 11 04 – Μελέτες και παροχή συμβουλών | - | - | - | - | 0,1 | - | 0,1 |Σύνολο άλλων δαπανών διαχείρισης (XX 01 02 11) | - | - | - | - | 0,1 | - | 0,1 |Σύνολο διοικητικών δαπανών, εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | - | - | - | - | 0,1 | - | 0,1 |Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράςΤο ενδεικτικό ποσό των 100 000 ευρώ καλύπτει το κόστος εξωτερικής αξιολόγησης που θα πραγματοποιηθεί μέχρι τον Ιούλιο του 2012.ΠαράρτημαΗ αύξηση κεφαλαίου και η τιμή μεριδίουΣτόχος του ΕΤΕ είναι να επιτύχει εισφορά σε μετρητά ποσού 330 εκατ. ευρώ περίπου, που θα βασίζεται στην αύξηση του κεφαλαίου κατά 50% σε ονομαστικούς όρους. Για να επιτευχθεί αυτός ο στόχος, το ΕΤΕ θα εκδώσει 1 000 νέα μερίδια για τα οποία θα πραγματοποιηθεί στη συνέχεια η εγγραφή των μετόχων του. Όσον αφορά την Κοινότητα, οι πληρωμές θα ακολουθήσουν κατά τη διάρκεια μιας τετραετούς περιόδου. Η πρόταση του ΕΤΕ για αύξηση του κεφαλαίου προβλέπει ότι η τιμή των νέων μεριδίων θα καθορίζεται βάσει του μαθηματικού τύπου Replacement Share Purchase Undertaking (RSPU) ο οποίος έχει συμφωνηθεί μεταξύ μετόχων τον Ιούνιο του 2005 και καθορίζεται ως εξής:Τιμή μεριδίου = (καταβαλλόμενο κεφάλαιο + λογαριασμός διαφοράς από την έκδοση μεριδίων υπέρ το άρτιο+ μη πραγματοποιηθέντα κέρδη από κεφάλαια επιχειρηματικών συμμετοχών + κέρδος εκ μεταφοράς + κέρδος του έτους – μερίσματα του έτους) / αριθμός μεριδίων.Βάσει αυτού του μαθηματικού τύπου της καθαρής αξίας ενεργητικού (ΚΑΕ), η ετήσια τιμή μεριδίου θα μεταβάλλεται σε συνάρτηση με τον ετήσιο υπολογισμό της ΚΑΕ και οι μέτοχοι θα καταβάλλουν για κάθε μερίδιο ποσό υψηλότερο από την ονομαστική αξία του καταβαλλόμενου κεφαλαίου. Η υπερβάλλουσα αξία θα κατανέμεται στον λογαριασμό διαφοράς από την έκδοση μεριδίων υπέρ το άρτιο του ΕΤΕ, και έτσι θα αυξάνεται το ποσό των ιδίων πόρων του ΕΤΕ.Μετά την έγκριση του Συμβουλίου για την αύξηση του κεφαλαίου του ΕΤΕ κατά 1 000 μερίδια, η Γενική Συνέλευση του ΕΤΕ θα λάβει την απόφαση για την έκδοση των νέων μεριδίων.Το ΕΤΕ θα εξασφαλίζει τους ίδιους όρους συμμετοχής για κάθε μέτοχο, δηλαδή τη δυνατότητα αγοράς των νέων μεριδίων κατά την τετραετή περίοδο 2007-2010. Εντούτοις, τα περισσότερα χρηματοπιστωτικά ιδρύματα που κατέχουν σήμερα το 8% περίπου των μεριδίων του ΕΤΕ έχουν δηλώσει ότι θα μπορούσαν να αγοράσουν τον συνολικό αριθμό μεριδίων που τους αναλογεί το 2007. Οι κατωτέρω υπολογισμοί βασίζονται στην υπόθεση ότι η ΕΤΕπ θα αγοράσει επίσης το ποσοστό μεριδίων που της αναλογεί το 2007, για να ανταποκριθεί στο αίτημα των χρηματοπιστωτικών ιδρυμάτων να έχουν την αμετάκλητη δέσμευση της ΕΤΕπ για την αύξηση του κεφαλαίου του Ταμείου. Κατά συνέπεια, ο αριθμός μεριδίων που θα εκδοθούν το 2007 θα είναι υψηλότερος από τον αριθμό μεριδίων των επόμενων ετών.Το ετήσιο ποσό από τον προϋπολογισμό που διαθέτει η Επιτροπή για την αγορά μεριδίων του ΕΤΕ ανέρχεται σε 25 εκατ. ευρώ. Για να είναι σε θέση να αγοράσει τον αναφερόμενο αριθμό μεριδίων, προτείνεται να χρησιμοποιήσει τα μερίσματα του ΕΤΕ τα οποία θα εισπράττονται κατά την περίοδο 2007-2010 για την αγορά των νέων μεριδίων, σύμφωνα με τις διατάξεις του άρθρου 18 παράγραφος 2 του δημοσιονομικού κανονισμού. Αυτό θα συμβάλει στο να παραμείνει σχετικά σταθερή η διάρθρωση του κοινοτικού μετοχολογίου μέχρι το 2010 και δείχνει την πρόθεση της Επιτροπής να αγοράσει όσο το δυνατόν περισσότερα μερίδια εξαρχής, αποδεικνύοντας με τον τρόπο αυτό τη δέσμευσή της στο ΕΤΕ και την αύξηση του κεφαλαίου του. Εντούτοις, λόγω των περιορισμένων διαθεσίμων πόρων του προϋπολογισμού κάθε έτος, το ποσοστό μεριδίων του 30% που κατέχει η Κοινότητα θα μειωθεί ελαφρά (βάσει των ενδεικτικών υπολογισμών που παρουσιάζονται στη συνέχεια, το ποσοστό μεριδίων της Κοινότητας θα είναι το 2007 περίπου 25%, το 2008 περίπου 27%, το 2009 περίπου 29% και από το 2010 περίπου 30%).Βάσει του λογαριασμού αποτελεσμάτων χρήσεως του ΕΤΕ της 30ής Ιουνίου 2006 και της ενδεικτικής τιμής μεριδίων, ο κατωτέρω πίνακας παρουσιάζει ενδεικτικά τον αριθμό μεριδίων που θα μπορούσε να αγοράσει η Επιτροπή και τις δημοσιονομικές ανάγκες:2007 | 2008 | 2009 | 2010 | Σύνολο |Ενδεικτικός αριθμός μεριδίων στα οποία θα εγγραφούν οι μέτοχοι | 790 | 90 | 89 | 26 | 1000 |Ενδεικτικός αριθμός μεριδίων στα οποία θα εγγραφεί η Επιτροπή | 95 | 90 | 89 | 26 | 300 |Ενδεικτική ετήσια τιμή μεριδίου (σε ευρώ) | 326 526 | 338 912 | 351 406 | 364 376 |Ενδεικτική δημοσιονομική ανάγκη (σε ευρώ) | 31 019 970 | 30 502 080 | 31 275 134 | 9 473 776 | 102 270 960 |Κοινοτικά έσοδαΣύμφωνα με το άρθρο 24 του καταστατικού του, το ΕΤΕ έχει στόχο να εξασφαλίζει τα κατάλληλα κέρδη για τους μετόχους του. Μετά την απόφαση της Γενικής Συνέλευσης του ΕΤΕ, το ΕΤΕ διανέμει μερίσματα από τα ετήσια καθαρά κέρδη στους μετόχους του. Όσον αφορά την κοινοτική συμμετοχή, τα μερίδια αυτά επιστρέφονται στον κοινοτικό προϋπολογισμό (γραμμή 850: μερίσματα που καταβάλλονται από το ΕΤΕ)Σήμερα, τα έσοδα του ΕΤΕ αποτελούνται κυρίως από έσοδα του δημοσίου, από αμοιβές διαχείρισης και έσοδα από τις εγγυοδοτικές πράξεις από τους ίδιους πόρους του. Εντούτοις, τα έσοδα από κεφάλαια επιχειρηματικών συμμετοχών, που είναι δύσκολο να προβλεφθούν, είναι πιθανόν να συμβάλουν στην αύξηση του μεριδίου από τα συνολικά έσοδα του ΕΤΕ στο μέλλον. Επιπλέον, πιθανές νέες εντολές θα εξασφαλίσουν πρόσθετες αμοιβές διαχείρισης, αυξάνοντας την κερδοφορία του ΕΤΕ. Είναι, συνεπώς, δύσκολο να προβλεφθούν ακριβή αριθμητικά στοιχεία για τα μελλοντικά έσοδα και μερίσματα. Για ενδεικτικούς λόγους ο κατωτέρω πίνακας παρουσιάζει ένα απλουστευμένο παράδειγμα:Οικονομικό έτος*) |2006 | 2007 | 2008 | 2009 |Αριθμός μεριδίων της αρχικής εγγραφής της Επιτροπής | 600 | 600 | 600 | 600 |Ενδεικτικός αριθμός νέων μεριδίων στα οποία θα εγγραφεί η Επιτροπή | 0 | 95 | 90 | 89 |Συνολικός αριθμός μεριδίων στα οποία εγγράφεται η Επιτροπή | 600 | 695 | 785 | 874 |Ετήσιο εκτιμώμενο μέρισμα ανά μερίδιο (ευρώ) | 10 299 | 8 014 | 8 197 | 8 534 |Εκτιμώμενο ποσό μερισμάτων που θα εισπράξει η Επιτροπή το επόμενο έτος (σε ευρώ) | 6 179 400 | 5 569 730 | 6 434 645 | 7 458 716 |*) Μερίσματα που αφορούν το οικονομικό έτος ν καταβάλλονται το Μάιο/Ιούνιο του έτους ν+1.Συνολική επίπτωση στον κοινοτικό προϋπολογισμόΓια να διατηρηθεί η κοινοτική συμμετοχή σε περίπου 30%, η Επιτροπή θα αγοράσει μέχρι 300 νέα μερίδια του ΕΤΕ. Οι ετήσιες πληρωμές θα πραγματοποιηθούν κατά την περίοδο 2007-2010, σύμφωνα με το άρθρο 76 παράγραφος 3 του δημοσιονομικού κανονισμού. Εκτός από την ετήσια χορήγηση 25 εκατ. ευρώ από τον προϋπολογισμό, η Επιτροπή προτείνει να χρησιμοποιηθούν τα μερίσματα που θα καταβάλλονται κατά την περίοδο 2007-2010 για να καλυφθεί μέρος του κόστους της αύξησης κεφαλαίου.Η πληρωμή μερισμάτων πραγματοποιείται αμέσως μόλις εγκριθεί η κατανομή μερισμάτων από τη Γενική Συνέλευση του ΕΤΕ. Ταυτόχρονα, μετά την απόφαση της Γενικής Συνέλευσης, οι μέτοχοι καλούνται να εγγραφούν στα νέα μερίδια και το ΕΤΕ θα ζητήσει να καταβληθεί το ποσό για την εγγραφή των νέων μεριδίων. Σύμφωνα με το άρθρο 18 παράγραφος 2 του δημοσιονομικού κανονισμού, η Επιτροπή μπορεί να χρησιμοποιήσει τα εισπραττόμενα μερίσματα για να καλύψει μέρος του κόστους της αύξησης του κεφαλαίου. Κάθε πρόσθετο ποσό από τα μερίσματα που θα εισπράττονται κάθε έτος την περίοδο 2007-2009, το οποίο δεν θα είναι απαραίτητο να χρησιμοποιηθεί για να καλυφθεί μέρος του κόστους της αύξησης του κεφαλαίου, θα μεταφέρεται στο επόμενο έτος. Το πρόσθετο ποσό από τα μερίδια το 2010 που δεν θα απαιτηθεί για την κάλυψη του κόστους της αύξησης του κεφαλαίου θα επιστραφεί στον κοινοτικό προϋπολογισμό.Μία πρόσθετη επίπτωση θα είναι ότι τα ποσά των αναλήψεων υποχρεώσεων και πληρωμών θα προστίθενται εξαρχής, δηλαδή είναι πιθανό τα ποσά που θα απαιτηθούν για αναλήψεις υποχρεώσεων και πληρωμές από τον προϋπολογισμό το 2010 να είναι σημαντικά μειωμένα.[1] European Recovery Programme [Ευρωπαϊκό πρόγραμμα οικονομικής ανάκαμψης][2] ΕΕ L 173 της 7.7.1994, σ. 12.[3] ΕΕ C της, σ. .[4] ΕΕ C της, σ. .[5] ΕΕ L 173 της 7.7.1994, σ. 1. Καταστατικό όπως τροποποιήθηκε στις 19 Ιουνίου 2000 από τη Γενική Συνέλευση του Ευρωπαϊκού Ταμείου Επενδύσεων (ΕΕ C 225 της 10.8.2001, σ. 2).[6] ΕΕ L 248 της 16.9.2002, σ. 1.[7] Διαχωριζόμενες πιστώσεις[8] Δαπάνες εκτός Κεφαλαίου xx 01του σχετικού Τίτλου xx.[9] Δαπάνες του άρθρου xx 01 04 του Τίτλου xx.[10] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.[11] Βλ. σημεία 19 και 24 της διοργανικής συμφωνίας[12] Το κόστος των οποίων ΔΕΝ καλύπτεται από το ποσό αναφοράς.